शुष्क क्षेत्र में बागवानी की अपार संभावनाएं, नई तकनीक किसानों के खेत तक पहुंचाने की जरूरत
शुष्कक्षेत्रों में बागवानी विकास की अपार संभावनाएं है। देश का 12 फीसदी भौगोलिक क्षेत्र शुष्क है। ऐसे क्षेत्रों में बागवानी के त्वरित विकास के लिए उत्तम किस्म के बीज और पौधों की सख्त आवश्यकता है।
यह बात कृषि विस्तार एवं बागवानी, आईसीएआर के डीडीजी डॉ.ए.के.सिंह ने कही। अवसर था बीकानेर स्थित केंद्रीय शुष्क बागवानी संस्थान में आयोजित शुष्क क्षेत्रीय फलों पर अनुसंधान की कार्यशाला के शुभारंभ का। मुख्य अतिथि डॉ. सिंह ने कहा, शुष्क क्षेत्र में बागवानी की अपार संभावनाएं है, जरूरत है नई तकनीक किसानों के खेतों तक पहुंचें। इससे पूर्व समारोह के अध्यक्ष स्वामी केशवानंद राजस्थान कृषि विवि के कुलपति डॉ.बी.आर.छींपा, विशिष्ट अतिथि बागवानी एडीजी डॉ.डब्ल्यू.एस.ढिल्लो, केंद्रीय शुष्क बागवानी संस्थान के निदेशक डॉ.पी.एल.सरोज, लखनऊ के डॉ.शैलेंद्र राजन, अटारी निदेशक डॉ.एस.के.सिंह की उपस्थिति में कार्यशाला का शुभारंभ हुआ। कार्यशाला में विभिन्न कृषि विश्वविद्यालयों के 75 कृषि वैज्ञानिक, बागवानी विशेषज्ञ सहित प्रगतिशील किसान पहुंचे है। तीन दिवसीय कार्यशाला के दौरान कुल आठ तकनीकी होंगे। आज हुए तकनीकी सत्र में डॉ.सरोज ने संस्थान की गतिविधियों के बारे में जानकारी दी। इसके बाद विभिन्न प्रांतों से आए कृषि वैज्ञानिकों ने अपने-अपने शोध-पत्र प्रस्तुत किए।
शुष्क क्षेत्र के इन फलों पर रिसर्च
आईसीएआरकी ओर से केंद्रीय शुष्क बागवानी संस्थान, बीछवाल के जरिए अखिल भारतीय शुष्क क्षेत्र फल समन्वित अनुसंधान परियोजना चलाई जा रही है। यह परियोजना देश के शुष्क क्षेत्रों में स्थित कृषि विवि और आईसीएआर के संस्थानों सहित 18 केंद्रों पर कार्यरत है। केंद्रीय शुष्क बागवानी संस्थान के निदेशक डॉ.पी.एल.सरोज ने प्रेसवार्ता में बताया कि इस परियोजना में मुख्य रूप से बेर, अनार, आंवला, खजूर, अंजीर, सीताफल, इमली, लसोड़ा, जामुन, बीलपत्र और करौंदा पर अनुसंधान किया जा रहा है। कृषि विस्तार एवं बागवानी डीडीजी डॉ.ए.के.सिंह ने बताया कि इन फलों पर किए जा रहे अनुसंधान के फलस्वरूप इनकी पैदावार में बढ़ोतरी हुई है। वहीं बेर, अनार, आंवला, अंजीर और सीताफल का भारत द्वारा निर्यात किया जा रहा है।
hin_Deva hin_Deva hin_Deva hin_Deva hin_Deva